كنت بتسوق في السوبر ماركت لما سمعت صوت طفل صغير. "ماما، تعالي هنا! في ست هنا قد حجمي!"
الأم جريت على ابنها، وبعدين لفت عليا عشان تعتذر.
ابتسمت وقلتلها، "عادي مفيش مشكلة." وبعدين كلمت الولد، "أهلاً، أنا Dory Kramer. إزيك؟"
بص عليا من فوق لتحت، وسألني، "انتي ماما صغيرة؟"
"آه، عندي ابن،" جاوبت.
"ليه انتي صغيرة أوي كده؟" سأل.
"أنا اتخلقت كده،" قلت. "في ناس صغيرة. وفي ناس طويلة. أنا بس مش هكبر أكتر من كده." بعد ما جاوبت على أسئلته التانية، سلمت عليه ومشيت.
حياتي كشخص قصير مليانة قصص زي دي. بحب أتكلم مع الأطفال وأشرحلهم ليه شكلي مختلف عن والديهم.
مجرد نظرة واحدة بس تخليك تشوف إني مختلفة. طولي ثلاثة قدم وتسعة بوصات (=1.14 متر). اتولدت قزمة. مع ذلك، عملت كل حاجة الأطفال التانيين عملوها وأنا بكبر.
مكنتش عارفة إني قصيرة أوي لحد ما بدأت المدرسة. بعض الأطفال كانوا بينادوني بألقاب وحشة. ساعتها عرفت. بدأت أكره أول يوم في المدرسة كل سنة.
بس اتعلمت أبتسم وأواجه حقيقة إني هفضل ملفتة للنظر طول حياتي. اللي كنت ناقصاه في الطول، عوضته في شخصيتي. لما الناس بتبقى قليلة الذوق، بفكر نفسي، "شوفي إيه كمان عندك - عيلة جميلة، وأصحاب حلوين."
شكل القزم إيه؟
متوسط الطول. طويل جداً. قصير جداً. رفيع جداً.